Source: https://www.hrvpraxi.sk/33/zmeny-v-zakone-o-sluzbach-zamestnanosti-od-1-9-2018-uniqueiduchxzASYZNatvABpzW7TbUFZLRb-0707DDulZX7UDBY/
Timestamp: 2018-12-12 19:13:49+00:00

Document:
Zmeny v zákone o službách zamestnanosti od 1.9.2018 | Riadenie ľudských zdrojov v praxi
17.9.2018, Mgr. Michaela Hinnerová, Zdroj: Verlag Dashöfer
12a zákona č. 5/2004 Z. z. o službách zamestnanosti sa doplnilo že Ústredie je členom siete EURES, čo je v súlade čl. 10 ods.1 nariadenia (EU)2016/589.
Ďalšie zmeny v zákone o službách zamestnanosti sa týkajú najmä doplnenia podmienok, ktoré musia spĺňať agentúry dočasného zamestnávania, zamestnávatelia prechodného zamestnávania, prevádzkovatelia chránených dielni a agentúry podporovaného zamestnávania.
Agentúra dočasného zamestnávania.
V §29 zákona č. 5/2004 Z. z. o službách zamestnanosti boli zmenené a doplnené podmienky na získanie povolenia na vykonávanie činnosti agentúry dočasného zamestnávania. Osoba, ktorá chce takúto činnosť vykonávať:
musí byť bezúhonná, u právnickej osoby túto podmienku musí spĺňať osoba konajúca za právnickú osobu,
nesmie mať nedoplatky na dani,
nesmie mať nedoplatky na verejnom zdravotnom poistení, sociálnom poistení ani na povinných príspevkoch na starobné dôchodkové sporenie,
musí vlastniť, alebo mať v prenájme priestory,
musí disponovať vlastným imaním v hodnote minimálne 30 000,- Eur ak ide o právnickú osobu, alebo mať bankovú záruku v hodnote 15 000,- Eur ak ide o fyzickú osobu,
nesmie porušiť v období troch rokoch pred podaním žiadosti o povolenie na vykonávanie činnosti dočasnej agentúry zákaz nelegálneho zamestnávania,
musí mať vysokoškolské vzdelania, pri právnickej osobe túto podmienku musí spĺňať túto podmienku osoba, ktorá koná v mene agentúry,
musí mať vypracovaný projekt vykonávania činnosti agentúry dočasného zamestnávania, vrátane kalkulácie predpokladaných príjmov a výdavkov,
musí mať materiálne vybavenie na vykonávanie činnosti agentúry,
musí mať personálne zabezpečenie na vykonávanie agentúry,
nesmie mať evidované neuspokojené nároky svojich zamestnancov vyplývajúce z pracovného pomeru.
Zároveň bolo do §29 ods. 6 doplnené, že agentúre, ktorej bolo zrušené povolenie, ústredie vydá nové povolenie najskôr po uplynutí troch rokoch od zrušenia predchádzajúceho povolenia.
Zamestnávateľ prechodného zamestnávania.
V §50b ods. 3 zákona č. 5/2004 Z. z. o službách zamestnanosti boli doplnené podmienky na priznanie postavenia zamestnávateľa prechodného zamestnania, takáto osoba:
musí mať oprávnenie na podnikanie, alebo vykonávanie predmetu činnosti,
musí vlastniť priestory, alebo ich mať v prenájme,
musí mať vypracovaný podnikateľský plán, vrátane kalkulácie predpokladaných príjmov a výdavkov a zisku pred rozdelením,
musí mať materiálne vybavenie na vykonávanie predmetu činnosti zamestnávateľa prechodného zamestnania.
Chránená dielňa.
Do §55 ods.2 zákona č. 5/2004 Z. z. o službách zamestnanosti bolo doplnené, že ten kto chce prevádzkovať chránenú dielňu musí preukázať vlastníctvo, alebo nájom priestorov, v ktorých má byť chránená dielňa zriadená.
Do §58 zákona č. 5/2004 Z. z. o službách zamestnanosti bolo doplnené že ak chce právnická, alebo fyzická osoba vykonávať činnosť agentúry podporovaného zamestnávania tak :
musí mať vysokoškolské vzdelanie druhého stupňa, u právnickej osoby túto podmienku musí spĺňať osoba konajúca za právnickú osobu,
musí mať vypracovaný projekt vykonávania činnosti agentúry podporovaného zamestnávania, vrátane kalkulácie príjmov a výdavkoch,
musí mať materiálne vybavenie na takúto činnosť,
musí mať kvalifikované personálne zabezpečenie.
12 písm. aj) zákona č. 5/2004 Z. z. o službách zamestnanosti v znení neskorších predpisov
12a zákona č. 5/2004 Z. z. o službách zamestnanosti v znení neskorších predpisov
29 zákona č. 5/2004 Z. z. o službách zamestnanosti v znení neskorších predpisov
29 ods. 6 zákona č. 5/2004 Z. z. o službách zamestnanosti v znení neskorších predpisov
50b ods. 3 zákona č. 5/2004 Z. z. o službách zamestnanosti v znení neskorších predpisov
55 ods. 2 zákona č. 5/2004 Z. z. o službách zamestnanosti v znení neskorších predpisov
58 zákona č. 5/2004 Z. z. o službách zamestnanosti v znení neskorších predpisov
Ďalšie informácie k téme "Zmeny v zákone o službách zamestnanosti od 1.9.2018"

References: čl. 10
 §29
 §29
 §50
 §55
 §58